14. Udmøntning af tilskud til håndtering af faglige udfordringer og trivsel (Åben)
Tidl. politisk behandling BY, 27.04.21, pkt. 18
Forventet sagsgang
BS-U, ØK, BY
Lovgrundlag
SAGENS INDHOLD
Byrådet skal i denne sag tage stilling til udmøntning af yderligere tilskud til håndtering 
af faglige udfordringer og trivsel.
1. juni 2021 indgik regeringen sammen med Venstre, Dansk Folkeparti, Socialistisk Folkeparti, Radikale 
Venstre, Enhedslisten, Det Konservative Folkeparti, Liberal Alliance og Alternativet ”Aftale om håndtering 
af faglige udfordringer hos elever i grundskolen og på ungdoms- og voksenuddannelser”. Her afsættes en 
ramme på 83 mio. kr. til landets folkeskoler. [adresse] modtager ca. 687.000 kr. heraf. Tilskuddet 
kan anvendes til indsatser i folkeskolen og i fritidstilbud (SFO og klub), som sikrer et fagligt løft for de elever, 
som har det største behov. Det kan fx være et løft af elever i udskolingen, som inden for de kommende år 
skal videre på en ungdomsuddannelse. Ligesom tilskuddet kan anvendes til indsatser, som kan bidrage til 
at genstarte de gode fællesskaber og styrke trivslen, som er en forudsætning for læring. 
Byrådet besluttede 27. april 2021 fordelingen af midler til at understøtte fagligt løft og trivsel inden for 
formålet med ”Aftale om håndtering af faglige udfordringer og indsatser for at styrke trivsel hos elever og 
kursister i grundskolen og på ungdoms- og voksenuddannelser frem mod sommeren 2021” fra 18. februar 
2021 mellem Regeringen og Venstre, Dansk Folkeparti, Socialistisk Folkeparti, Radikale Venstre, 
Enhedslisten, Det Konservative Folkeparti, Nye Borgerlige, Liberal Alliance, Alternativet og Frie Grønne. 
Oprindeligt skulle tilskuddet anvendes i skoleåret 2020/21. Med aftalen fra 1. juni 2021 gøres det muligt at 
forlænge anvendelsen af dette tilskud frem til udgangen af 2021. Det kan enten anvendes inden for de 
oprindeligt fastsatte formål, eller inden for formålet med det nye tilskud. Kravet om, at der skal redegøres 
for det realiserede forbrug med udgangen af 3. kvartal 2021 bortfalder. 
Foruden ovenstående aftale har regeringen sammen med Venstre, Dansk Folkeparti, 
Socialistisk Folkeparti, Radikale Venstre, Enhedslisten, Konservative og 
Alternativet indgået ”Aftale om sommer- og erhvervspakke mv.” 4. juni 2021. Her afsættes 32 mio. kr. til 
kommunerne. [adresse] modtager ca. 265.000 kr. heraf. Tilskuddet skal anvendes til 
trivselsfremmende aktiviteter i skole og fritidstilbud (SFO og klub) som fx sommerferieaktiviteter, lejrskoler, 
åben skole-aktiviteter, ekskursioner mv. 
Tilskuddene skal anvendes inden udgangen af 2021. Det er op til kommunen at beslutte, hvorledes 
tilskuddene konkret skal anvendes.
VURDERING
Med afsæt i ovenstående foreslår Børn og Kultur følgende: 

Tilskud til håndtering af faglige udfordringer og trivsel jf. aftale af 1. juni fordeles med udgangspunkt i 
antal elever pr. skole og antal indmeldte børn og unge i fritidstilbud (SFO og klub). Midlerne anvender 
de enkelte skoler til fagligt løft for elever med størst behov og til at styrke trivslen. Fritidstilbuddene 
Sagsnr. EMN-2021-00967
DokID: 2450816
Sagsbehandler hpje
Byråd
31-08-2021 19:00
(SFO og klub) anvender ligeledes midlerne til at styrke trivslen samt til forebyggende og motiverende 
aktiviteter mv.

Evt. tilbageværende midler fra forårets tilskud til fagligt løft og trivsel jf. aftale af 18. februar kan 
skoler, PPR og fritidstilbud (SFO og klub) anvende inden for de oprindeligt fastsatte formål som 
ekstraundervisning, tolærerordninger, turboforløb, øget åbningstid samt støtte til elever i mistrivsel, 
samt elevrådenes arbejde med trivsel. Skoler og fritidstilbud kan også anvende midlerne inden for 
formålet vedrørende aftalen om håndtering af faglige udfordringer og trivsel fra 1. juni 2021. 

Tilskud til trivselsfremmende aktiviteter i skole og fritidstilbud jf. aftale af 4. juni fordeles ligeledes efter 
antal elever pr. skole og antal indmeldte børn i fritidstilbud (SFO og klub)
Tilskuddene kan anvendes frem til udgangen af 2021.  
ØKONOMI
Børn og Kultur foreslår, at tilskuddene fordeles til skoler og fritidstilbud på baggrund af skolernes elevtal pr. 
5. september 2020 samt indmeldte børn og unge i fritidstilbud pr. 31. december 2020. Se vedlagte bilag 
”Forslag til fordeling af tilskud til håndtering af faglige udfordringer og trivsel”.
INDSTILLING
Direktøren for Børn og Kultur indstiller til Byrådet:
1.
At tilskuddet til håndtering af faglige udfordringer og trivsel fordeles efter antal elever pr. skole og 
antal indmeldte børn og unge til fritidstilbud.
2.
At tilskuddet til trivselsfremmende aktiviteter fordeles efter antal elever pr. skole og antal indmeldte 
børn og unge til fritidstilbud.
3.
At evt. tilbageværende midler til faglige udfordringer og trivsel, der skulle være anvendt i forbindelse 
med skoleåret 2020/21, fortsat kan anvendes af PPR, skoler og fritidstilbud inden for de oprindeligt 
fastsatte formål samt efter de nye formål. 
BESLUTNING
Børne- og Skoleudvalget, 11. August 2021
Fraværende: Ingen
Indstilles godkendt.
Økonomiudvalget, 19. August 2021:
Fraværende: Ingen
Indstilles godkendt. 
Byrådet, 31. august 2021:
Fraværende: Nanna Østergaard
Godkendt.
Bilag
1.
Forslag til fordeling af tilskud til håndtering af faglige udfordringer og trivsel (2458122)
